Norges Ishockeyforbund

**Norges Ishockeyforbund** (stiftet 18. september 1934) er et særidrettsforbund som administrerer idrettene ishockey og kjelkehockey i Norge. NIHF er medlem av Norges idrettsforbund og olympiske og paralympiske komité og Det internasjonale ishockeyforbundet (IIHF).

Per 31. desember 2023 består NIHF av  medlemsklubber som organiserer til sammen  medlemmer, hvorav  er utøvere med løste lisenser (av disse er  er jenter/kvinner). Forbundets visjon er «Ishockeyglede for hele Norge» og verdiene er «Engasjert - Raus - Ekte».

NIHF arrangerer blant annet Elitehockeyligaen (landets øverste divisjon på herresiden) og Bambusa-ligaen (landets øverste divisjon på kvinnesiden), hvor sluttspillvinneren får tittelen norgesmester og blir tildelt Kongepokalen, gjerne omtalt som «Bøtta» i ishockeymiljøet (opprinnelig en sjargong fra Vålerenga som har vunnet halvparten siden sin første i 1960).

Forbundet administrerer A-landslagene for kvinner og menn, juniorlandslag for menn (U20), ungdomslandslag for kvinner (U18) og menn (U18) og jentelandslaget og guttelandslaget (U16). Det finnes også landslag i paraishockey.

## Historie
Norges Ishockeyforbund ble oprinnelig stiftet den 17. oktober 1920, men spilte da bandy istedet for ishockey (som ble omtalt som ). I 1928 endret forbundet navn til Norges Bandyforbund. I 1932 ble Ski- og Fotballklubben Trygg første klubb til å etablere ishockey som en egen idrettsgren. Interessen økte stadig på Østlandet og spredde seg raskt til blant annet Trondheim og ble styrket som følge av flere besøk fra canadiske lag. Den første ishockeykampen ble registrert 20. desember 1933, der Forward møtte Trygg. Trygg vant kampen 3–0, og gikk dermed også seirende ut av den første uoffisielle turneringen arrangert i Norge.

Etableringen av NIHF kom som et resultat av at man ikke kunne finne sin naturlige plass som en del av bandyforbundet. Behovet om å danne et eget forbund vokste seg tydeligere og sommeren 1934 inviterte Trygg alle ishockeymiljøene til å være med på å danne sitt eget forbund. Den 18. september 1934 ble Norges ishockeyforbund stiftet på Idrettens hus, der følgende klubber deltok: Forward, Furuset, Gjøa, Hasle Holmen, Strong, Trygg, NTHI, Trond og Trondhjem Ishockeyklubb. Rolf Gjertsen fra Trygg ble valgt til forbundets første President. Senere samme år, den 27. oktober 1934, ble NIHF tatt opp i Norges Landsforbund for idrett, mens opptak i det internasjonale ishockeyforbundet (IIHF) skjedde den 18. januar 1935. Den første offisielle seriekampen ble spilt på Furuset 4. januar 1935 mellom Furuset og Gjøa. Trygg ble første Norgesmester i ishockey.

Paraishockey, eller kjelkehockey som det opprinnelig, hadde sin oppstart på 1960-tallet. Sverige og Norge var foregangsnasjoner og den første kampen mellom nasjonene fant sted i 1969, der Sverige vant hele 11-0. Året etter ble den første landskampen spilt i Norge. Oslo Kjelkehockeyklubb ble stiftet i 1980 og parahockeyseksjonen ble dermed opprettet i ishockeyforbundet. Norge var en betydelig aktør i utviklingen av sporten, noe som ble manifestert da det første uoffisielle VM ble arrangert i Manglerudhallen i 1986. Fra 1994 til 2011 vant det norske paralandslaget tretten medaljer, hvorav tre var gull: Paralympiske vinterleker 1998, VM 2004 og EM 2007.

På 1980-tallet fikk også jentehockeyen en stadig større plass på programmet i Norge. Med røtter i rinkbandy deltok Norge i sitt første internasjonale mesterskap under EM 1989 EM i Vest-Tyskland, der det ble en hederlig 4. plass. Første VM-deltakelse kom i 1990, og i 1993 vant landslaget sin eneste medalje til dato, gjennom EM-bronse i danske Esbjerg i 1993. Norge, som hadde vært tidlig ute med jentehockey, ble i løpet av 1990-tallet tatt igjen av nasjoner med enten større oppslutning og bedre ressurstilgang. Under VM i 1997 rykket laget ned, og det skulle gå 27 år landslaget rykket opp til øverste nivå internasjonalt.

## Region
Norges Ishockeyforbund er inndelt i seks regioner.

* Region Nord (Finnmark og Troms, Nordland)
* Region Midt (Trøndelag og Møre og Romsdal)
* Region Sørvest (Vestland, Rogaland, Agder)
* Region Viken Vest (Buskerud, Telemark og Vestfold og deler av Viken (Asker og Bærum)
* Region Oslo og Viken Øst (deler av Viken (gamle Østfold, Follo, Ski, Frogn) og Oslo)
* Region Innlandet og Romerike (Innlandet og Akershus nord (fra Lørenskog og nordover)

## Turneringer og ligaer
Norges Ishockeyforbund er involvert i alle nivåer av ishockey i Norge. Forbundet organiserer de to mesterskapsligaene, den norske eliteserien i ishockey (Elitehockeyligaen, EHL) og eliteserien i ishockey for kvinner (Bambusa-ligaen), i tillegg til andre nasjonale, regionale og aldersbestemte ligaer og turneringer.

### Menn nasjonalt
* Elitehockeyligaen (EHL), landets øverste divisjon på herresiden.
* NM i ishockey for menn; sluttspill for øverste divisjon på herresiden, arrangert siden 1934.
* 1. divisjon ishockey for menn
* 2. divisjon ishockey for menn
* 3. divisjon ishockey for menn
* 4. divisjon ishockey for menn
* 5. divisjon ishockey for menn
* 6. divisjon ishockey for menn
* U20-NM i ishockey for menn; arrangert siden 1984.
* U18-NM i ishockey for menn; arrangert siden 1947.

### Kvinner nasjonalt
* Bambusa-ligaen, landets øverste divisjon på kvinnesiden.
* NM i ishockey for kvinner; sluttspill for øverste divisjon på kvinnesiden, arrangert siden 2000.
* 1. divisjon ishockey for kvinner

## Landslag
Norges Ishockeyforbund administrerer åtte landslag:

* Herrelandslaget
* Kvinnelandslaget
* Paralandslaget
* U20-landslaget menn
* U18-landslaget gutter
* U18-landslaget jenter
* U16-landslaget gutter
* U16-landslaget jenter

Dessuten arrangerer NIHF samlinger for U17 og U19 på guttesiden.

## Medaljeoversikt
### [[Norges herrelandslag i ishockey|A-landslaget menn]]
* EM i ishockey 1951 –  Bronse
* EM i ishockey 1962 –  Bronse

### [[Norges herrelandslag i ishockey|A-landslaget kvinner]]
* EM i ishockey for kvinner 1993 –  Bronse

### [[Norges herrelandslag i kjelkehockey|Kjelkehockeylandslaget]]
* Paralympiske vinterleker 1998 –  Gull
* Paralympiske vinterleker 1994 –  Sølv
* Paralympiske vinterleker 2002 –  Sølv
* Paralympiske vinterleker 2006 –  Sølv
* Paralympiske vinterleker 2010 –  Bronse
* VM i kjelkehockey 2004 –  Gull
* VM i kjelkehockey 1996 –  Sølv
* VM i kjelkehockey 2000 –  Sølv
* VM i kjelkehockey 2008 –  Sølv
* VM i kjelkehockey 2009 –  Sølv
* World cup i kjelkehockey 1991 –  Bronse
* EM i kjelkehockey 2007 –  Gull
* EM i kjelkehockey 2011 –  Bronse
* EM i kjelkehockey 2016 –  Bronse

## Presidenter / formenn
* Rolf Gjertsen, Trygg 1934–1937
* Johan Narvestad, Hasle 1937–1938
* Olaf Harris Andersen, Forward 1938–1940
* *[[Idrettsstreiken]]*, 1940–1945
* Olaf Harris Andersen, Forward 1945–1946
* Johan Narvestad, Hasle 1946–1956
* Tore Johannessen (ishockey), Ready 1956–1964
* Rolf Kirkvaag, Frigg 1964–1966
* Erik Sture Larre, Gamlebyen 1966–1967
* Bjarne Martinsen, Grüner 1967–1972
* Jan Molberg, Manglerud/Star 1972–1975
* Erik Sture Larre, Gamlebyen 1975–1976
* Terje Nyhaug, Hasle/Løren 1976–1977
* Erik Sture Larre, Forward 1977–1984
* Ole Jacob Libæk, Jar 1984–1992
* Per Arne Flod, VIF, 1992–1995
* Bjørn Ruud, 1995-2007
* Ole Jacob Libæk, ? 2007–2013
* Gerhard Nilsen, Tønsberg Vikings 2013–2018
* Tage Pettersen, Kråkene 2018–d.d.

## Referanser


## Litteratur
* 
* 

## Eksterne lenker
*